เปิดห้องค้า
โดย...ทีมข่าวการเงินโพสต์ทูเดย์
14 มี.ค. 2559

โดย...ทีมข่าวการเงินโพสต์ทูเดย์
เจ้าแห่งการค้าเงินสร้างกำไรจากการปริวรรตเงินตราในระบบแบงก์ คงไม่มีใครเกินหน้าเกินตาแบงก์ขนาดใหญ่ไปได้ นอกจากแบงก์ต่างประเทศที่ค้าเงินเป็นล่ำเป็นสัน 
แบงก์มีกำไรจากการค้าเงินมากที่สุดเป็นแบงก์กรุงเทพตามมาติดๆ ด้วยกสิกรไทยไทยพาณิชย์ ส่วนแบงก์กรุงไทยก็ทำธุรกรรมค้าเงินแบบเงียบๆ ไม่ค่อยเปิดเผยตัวสักเท่าไหร่
หลังจากคุณต่อ วรภัคธันยาวงษ์ กรรมการผู้จัดการแบงก์กรุงไทย เข้ามาทำงานก็ชวน ผยง ศรีวณิช จากแบงก์ต่างประเทศมาเป็นรองกรรมการผู้จัดการใหญ่ สายงานธุรกิจตลาดเงินและตลาดทุน มีหน้าที่สร้างผลิตภัณฑ์ใหม่ๆ ให้ครบวงจรตอบสนองความต้องการของลูกค้า โดยเฉพาะลูกค้าธุรกิจและลูกค้าสถาบัน
ว่าแล้วแบงก์ก็จะเปิดห้องค้าเงินอย่างเป็นทางการในวันนี้